Eva Ras
Eva Ras, jeste srbijanska glumica, slikarka i pisac, porijeklom mađarska Jevrejka. Rođena je u Subotici 1. januara 1941 kao Eva Marija Balaša Vagner. Diplomirala je na Akademiji za pozorište, film, radio i televiziju u Beogradu. Sa mužem Radomirom Stevićem Rasom, slikarem i grafičarem, 1964. je osnovala Teatar nacionalne drame, gdje su se izvodila djela isključivo domaćih pisaca. Glumila je u filmovima i TV serijama poznatih režisera sa područja bivše Jugoslavije: Dušana Makavejeva, Aleksandra Saše Petrovića, Emira Kusturice, Živka Nikolića, Đorđa Kadijevića, Siniše Pavića i Dragoslava Lazića. Sa filmom Dušana Makavejeva Ljubavni slučaj ili tragedija službenice PTT (1967.) proslavila se na svjetskoj filmskoj sceni. Po mnogim filmskim kritičarima i teoretičarima, najbolju ulogu je ostvarila igrajući Gocu u filmu Aleksandra Saše Petrovića "Biće skoro propast sveta" (1968.). Igrala je u velikom broju mađarskih filmova, koje su režirali: Livija Đarmati, Janoš Roza i Ferenc Kardoš. Odlikovana je mnogim filmskim nagradama u zemlji i inostranstvu.